আরবাজ খানের সঙ্গে বিচ্ছেদের পর থেকেই শোনা যাচ্ছিল প্রেমে পড়েছেন মালাইকা ও অর্জুন। তবে তাঁদের খুব একটা একসঙ্গে দেখা যেত না। মুখেও দু’জনের কেউই স্বীকার করেননি প্রেম-কাহিনীর কথা। কিন্তু সম্প্রতি তাঁদের বেশ কয়েকবার একসঙ্গে দেখা গিয়েছে। মিলান বিমানবন্দর থেকে দু’জনের হাত ধরে বেরোনোর ছবি ভাইরাল হওয়ার পর থেকে বলিউডে চর্চার কেন্দ্রে চলে এসেছেন তাঁরা। শোনা যাচ্ছে ২০১৯ সালের এপ্রিল মাসেই চার হাত এক হতে চলেছে।